pythainlp/thai-wiki-dataset-v4 huggingface dataset:
เรียวกัง

เรียวกัง  คือโรงแรมขนาดเล็ก หรือโรงเตี๊ยมในประเทศญี่ปุ่นซึ่งมีต้นกำเนิดในสมัยยุคเอะโดะ (ค.ศ. 1603 - ค.ศ. 1868) โดยมักตั้งอยู่รายรอบทางหลวงสำคัญในอดีตเพื่อรองรับผู้เดินทางไปมา โดยปกติเรียวกังจะมีจุดเด่นคือ ห้องพักปูเสื่อ (ตาตามิ) อ่างอาบน้ำรวม และบริเวณสาธารณะที่ผู้เข้าพักจะต้องสวมยูกาตะ
เรียวกังจะพบยากในเขตโตเกียว รวมถึงเมืองใหญ่อื่น ๆ เนื่องจากมีราคาแพงมากเมื่อเทียบกับโรงแรมทั่ว ๆ ไป โดยชาวญี่ปุ่นหันมาใช้บริการโรงแรมกันอย่างแพร่หลายมากขึ้นในปัจจุบัน ในเมืองใหญ่บางแห่งยังพบเรียวกังในราคาที่เหมาะสม ที่มีราคาเริ่มต้นเพียง 1200 บาทต่อคืนเท่านั้น อย่างไรก็ตาม เรียวกังมักจะพบในบริเวณที่มีทัศนียภาพสวยงาม เช่น บริเวณภูเขา และชายทะเล เป็นต้น ในปัจจุบันนั้นได้มีการพัฒนาเรียวกังให้เป็นคอนเซปในการออกแบบของโรงแรมในเครือสมัยใหม่ซึ่งมีชื่อว่า "โฮชิโน รีสอร์ต" ซึ่งได้เปิดให้บริการเรียวกังในเมืองคารุอิซาวะ ในปีค.ศ. 1914
ลักษณะพิเศษ.
เรียวกังดั้งเดิมนั้นจะประกอบด้วยทางเข้าขนาดใหญ่ ซึ่งประกอบด้วยที่นั่งและตั่งสำหรับลูกค้าที่มาใช้บริการเพื่อนั่งและสนทนา เรียวกังในสมัยใหม่นั้นได้มีการเพิ่มโทรทัศน์เข้าไปด้วย ห้องพักนั้นสร้างในแบบประเพณีของญี่ปุ่น โดยมีการปูพื้นด้วยเสื่อ (ตาตามิ) และประตูเป็นบานเลื่อน ถึงแม้ว่าจะมีการรักษาความปลอดภัยด้วยประตูที่มีกลอนอย่างแน่นหนา มักจะเปิดเข้ามาเป็นทางเข้าเล็ก ๆ ซึ่งกั้นระหว่างห้องนอนด้วยประตูบานเลื่อน โดยด้านนอกประตูเป็นที่วางรองเท้า และภายในปูด้วยเสื่อตาตามิอีกเช่นเคย ห้องพักในเรียวกังมักจะมีระเบียงยื่นออกไปด้านนอก โดยจะต้องผ่านประตูเลื่อนออกไปอีกเช่นเคย
เรียวกังส่วนใหญ่นั้นจะมีบริเวณอาบน้ำรวม หรือ โอฟุโร ซึ่งจะแบ่งตามเพศ โดยใช้น้ำร้อนจากแหล่งน้ำร้อนจากธรรมชาติ (อนเซ็ง) ถ้าพบในบริเวณใกล้เคียง โดยเฉพาะอย่างยิ่งในเขตที่มีบ่อน้ำร้อนนั้นจะพบเรียวกังเป็นจำนวนมาก เรียวกังระดับสูงนั้นมักจะมีห้องอาบน้ำส่วนตัวด้วย ในปกติภายในเรียวกัง จะให้ผู้เข้าพักสวมใส่ยูกาตะภายในเขตเรียวกัง เพื่อไว้เล่นกีฬาสันทนาการต่าง ๆ รวมทั้งบางที่ยังอนุญาตให้นำออกไปสวมใส่นอกเรียวกังได้ 
เครื่องนอนที่ให้บริการในห้องพักนั้นจะเป็นฟูกปูบนพื้นเสื่ออีกทีหนึ่ง เมื่อแขกเข้าพักนั้น มักจะมีโต๊ะอยู่กลางห้องพร้อมอุปกรณ์ในการชงชา โดยโต๊ะตัวนี้ยังใช้สำหรับให้บริการอาหารเมื่อมีการสั่งอาหารสำหรับให้บริการในห้อง และเมื่อผู้เข้าพักออกไปนอกห้องแล้ว พนักงานจะย้ายโต๊ะกลางนี้ไปไว้ข้าง ๆ ห้อง และปูที่นอนให้
ปาตรียา

ปาตรียา ("ปิตุภูมิ") เป็นเพลงชาติของติมอร์-เลสเต เริ่มใช้ครั้งแรกเมื่อติมอร์ตะวันออกประกาศเอกราชฝ่ายเดียวจากโปรตุเกสเมื่อปี ค.ศ. 1975 ซึ่งเป็นช่วงเวลาสั้น ๆ ก่อนเกิดเหตุการณ์อินโดนีเซียเข้ารุกรานติมอร์ตะวันออก และได้รับการประกาศให้เป็นเพลงชาติอย่างเป็นทางการหลังจากที่ติมอร์-เลสเตได้รับเอกราชเมื่อ ค.ศ. 2002 
เพลงปาตรียาประพันธ์โดยอาฟงซู ดึ อาราอูฌู (Afonso de Araujo) เนื้อร้องเป็นภาษาโปรตุเกส แต่งโดยฟรังซิชกู บอร์ฌา ดา กอชตา (Francisco Borja da Costa) ซึ่งเป็นผู้ที่ถูกสังหารในวันที่อินโดนีเซียยึดครองติมอร์ตะวันออก ต่อมาได้มีการแปลเนื้อร้องเป็นภาษาเตตุน
เลือดออกเหนือเยื่อหุ้มสมองชั้นนอก

เลือดออกเหนือเยื่อหุ้มสมองชั้นนอก  หรือ เลือดออกนอกเยื่อหุ้มสมองชั้นนอก  เป็นการบาดเจ็บของสมองชนิดหนึ่ง ทำให้เกิดเลือดออกคั่งอยู่ในชั้นระหว่างเยื่อดูราและกะโหลกศีรษะ
โอเอโยะ

โอะเอะโยะ  เป็น มิได คนแรกของ รัฐบาลโชกุนโทะกุงะวะ และมีศักดิ์เป็นหลานของ โอะดะ โนะบุนะงะ
โอะเอะโยะ เกิดเมื่อปี ค.ศ. 1573 เป็นบุตรสาวคนเล็กในบรรดา 3 คนของ อะซะอิ นะงะมะสะ จึงมีศักดิ์เป็นหลานของ โอะดะ โนะบุนะงะ เพราะแม่ของโอะเอะโยะคือ โออิจิ นั้นเป็นน้องสาวของโนะบุนะงะ
โอะเอะโยะกับพี่สาวทั้งสองคือ โยะโดะ โดะโนะ และ โอะฮะซุ ต้องกำพร้าพ่อตั้งแต่เด็กโอะอิจิผู้เป็นแม่จึงพาทั้งสามมาอยู่กับโนะบุนะงะผู้เป็นลุง
ต่อมาเมื่อโนะบุนะงะตายจากไปทั้งสามจึงมาอยู่กับ โทะโยะโตะมิ ฮิเดะโยะชิ ผู้ปกครองแผ่นดินคนต่อมาในฐานะลูกเลี้ยงแต่เธอไม่ถูกชะตากับฮิเดะโยะชิเพราะฮิเดะโยะชิทำให้แม่และพ่อเลี้ยงต้องตายและในเวลาต่อมาเธอได้แต่งงานกับญาติของเธอคือ โทะโยะโตะมิ ฮิเดะคะซุ จนมีลูกสาว 1 คนแต่หลังจากนั้นฮิเดะคะซุ
ก็ตายจากไปด้วยอาการป่วยระหว่างสงครามรุกรานเกาหลี
ซึ่งก่อนหน้านั้นโอะเอะโยะได้เคยแต่งงานกับไดเมียวนามว่า ซะจิ คะซุนะริ ตามคำสั่งของโนะบุนะงะแต่ก็แยกจากกันไปหลังจากโนะบุนะงะได้ตายไป
หลังจากฮิเดะคะซุตายไปโอะเอะโยะก็ได้แต่งงานครั้งที่ 3 กับ โทะกุงะวะ ฮิเดะทะดะ บุตรชายของ โทะกุงะวะ อิเอะยะซุ และมีบุตรชาย 2 คนคือ อิเอะมิสึ และ ทะดะนะงะ 
โอะเอะโยะถึงแก่กรรมเมื่อปี ค.ศ. 1626 ขณะอายุได้ 53 ปี
ตระกูลบุช

ตระกูลบุช  เป็นตระกูลที่โดดเด่นในสหรัฐอเมริกา ท่ามกลางสมาชิกครอบครัวของตระกูลบุช มี 2 คนที่เป็นวุฒิสมาชิกของสหรัฐอเมริกา มี 1 คนที่เป็นผู้พิพากษาในศาลฎีกา มี 2 คนที่เป็นผู้ว่าการรัฐ และอีก 2 คนเป็นประธานาธิบดี (1 ใน 2 ของคนที่เป็นประธานาธิบดี เคยเป็นรองประธานาธิบดี)
จอร์จ เอช. วอล์กเกอร์

จอร์จ เฮอร์เบิร์ต วอล์กเกอร์ (11 ค.ศ. 1875(1875--) - 24 มิถุนายน ค.ศ. 1953) เป็นนายธนาคารอเมริกันและนักธุรกิจที่ร่ำรวย จอร์จ เฮอร์เบิร์ต วอล์กเกอร์เป็นบิดาของโดโรธี บุช เป็นตาของจอร์จ เอช. ดับเบิลยู. บุช และเป็นทวดของจอร์จ ดับเบิลยู. บุช
โดโรธี วอล์กเกอร์ บุช

โดโรธี เวียร์ วอล์กเกอร์ บุช (,1 ค.ศ. 1901(1901--) - 19 พฤศจิกายน ค.ศ. 1992) เป็นมารดาของจอร์จ เอช. ดับเบิลยู. บุช ประธานาธิบดีสหรัฐอเมริกาคนที่ 41 และเป็นย่าของจอร์จ ดับเบิลยู บุช ประธานาธิบดีสหรัฐอเมริกาคนที่ 43
ประวัติ.
โดโรธี บุชเกิดที่ยอร์ก เคาน์ตี ในรัฐเมน โดยมีบิดาคือ จอร์จ เฮอร์เบิร์ต วอล์กเกอร์ และมารดาคือ ลูเครเทีย วอล์กเกอร์ (เวียร์)
โดโรธี บุชเสียชีวิตที่กรีนวิช ในรัฐคอนเนกทิคัต ด้วยอายุ 91 ปี ในวันที่ 19 พฤศจิกายน ค.ศ. 1992 ซึ่งเป็นเวลาหลังจากที่ลูกชายแพ้การเลือกตั้งประธานาธิบดีสหรัฐอเมริกา พ.ศ. 2535 เพียง 16 วัน
รายการอ้างอิง.
<templatestyles src="Reflist/styles.css" />
พระเจ้าบรมวงศ์เธอ พระองค์เจ้าเจริญกมลสุขสวัสดิ์

พระเจ้าบรมวงศ์เธอ พระองค์เจ้าเจริญกมลสุขสวัสดิ์ เป็นพระราชธิดาพระองค์ที่ 82 และพระองค์สุดท้ายในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาห่วง
พระประวัติ.
พระเจ้าบรมวงศ์เธอ พระองค์เจ้าเจริญกมลสุขสวัสดิ์ ประสูติในรัชกาลที่ 5 เมื่อวันอังคาร ที่ 23 มีนาคม พ.ศ. 2411 (ปัจจุบันคือ พ.ศ. 2412) เป็นพระราชธิดาพระองค์สุดท้ายในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาห่วง ธิดาขุนเทพฯ กับเกษ มีพระเชษฐภคินี พระเชษฐาร่วมเจ้าจอมมารดาเดียวกัน 2 พระองค์คือ พระเจ้าบรมวงศ์เธอ พระองค์เจ้าบุษบันบัวผันและพระเจ้าบรมวงศ์เธอ กรมหมื่นมหิศรราชหฤทัย
พระองค์ประสูติหลังสมเด็จพระบรมชนกนาถเสด็จสวรรคตแล้ว 5 เดือน จึงทรงพระราชทานพระนามไว้ล่วงหน้าเป็นกลาง ๆ เมื่อยังไม่ทรงทราบว่าเป็นพระราชโอรสหรือพระราชธิดาว่า "เจริญกมลสุขสวัสดิ์"
พระเจ้าบรมวงศ์เธอ พระองค์เจ้าเจริญกมลสุขสวัสดิ์สิ้นพระชนม์ในรัชกาลที่ 5 เมื่อวันพุธที่ 7 ตุลาคม พ.ศ. 2417 พระราชทานเพลิงพระศพ ณ พระเมรุผ้าขาว วัดสระเกศราชวรมหาวิหาร วันที่ 15 กุมภาพันธ์ พ.ศ. 2419 ในงานงานพระเมรุของพระองค์นั้นพระบรมวงศานุวงศ์ล้วนฉลองพระองค์ดำทั้งหมด ยกเว้นพระเจ้าบรมวงศ์เธอ กรมขุนสุพรรณภาควดีที่ทรงฉลองพระองค์ขาว เพราะแม้กรมขุนสุพรรณภาควดีจะทรงมีพระชนมายุเดือนมากกว่าแต่พระองค์เจ้าเจริญกมลสุขสวัสดิ์ทรงอยู่ในฐานะเป็นพระขนิษฐาของพระบาทสมเด็จพระจุลจอมเกล้าเจ้าอยู่หัว เรื่องนี้ปรากฏในหนังสือ "ธรรมเนียมพระบรมศพและพระศพเจ้านาย" ว่า
"พระบรมวงษานุวงศ์ทั้งนั้น ทรงผ้าพื้นดำทรงฉลองพระองค์ดำ แต่พระเจ้าลูกเธอ พระองค์เจ้าศรีวิไลย ทรงผ้าสีน้ำเงินแก่ ฉลองพระองค์ขาว ทรงสภักษขาว เพราะพระชนม์พรรษาของท่านนั้นแก่กว่าพระองค์เจ้าที่สิ้นพระชนม์"
บุตรแห่งอิลูวาทาร์

ในจินตนิยายชุด ปกรณัมชุดมิดเดิลเอิร์ธ ของ เจ. อาร์. อาร์. โทลคีน บุตรแห่งอิลูวาทาร์ คือ เอลฟ์ และมนุษย์ ซึ่งเป็นสองเผ่าพันธุ์ที่กำเนิดจากอิลูวาทาร์ (พระผู้เป็นหนึ่ง) แต่เพียงองค์เดียว ต่างจากคนแคระเนื่องจากเผ่าพันธุ์คนแคระนั้นถูกสร้างโดยอาวเลเทพแห่งการช่าง
โดยเผ่าพันธุ์เอลฟ์นั้นได้ชื่อว่า "ผู้มาก่อน" เนื่องจากเป็นเผ่าพันธุ์ที่ตื่นขึ้นก่อนมนุษย์ในยุคแห่งพฤกษา และยังมีอีกชื่อหนึ่งคือ เควนดิ (Quendi) หรือ "ผู้สามารถพูดได้" เนื่องจากในยุคแห่งพฤกษานั้นมีเพียงเอลฟ์แต่เพียงผู้เดียวที่สามารถสื่อสารกันด้วยการพูด โดยความตั้งใจของอิลูวาทาร์นั้นคือให้เอลฟ์เป็นอมตะและมีชะตากรรมผูกพันกับโลกจนกว่าจะถึงวาระสุดท้ายของอาร์ดา
เผ่าพันธุ์มนุษย์นั้นได้ชื่อว่า "ผู้ตามมาทีหลัง" เนื่องจากตื่นขึ้นในช่วงต้นของยุคที่หนึ่งแห่งอาร์ดา โดยได้รับพรแห่งมนุษย์นั่นคือความตาย ชะตากรรมของมนุษย์จึงไม่ถูกผูกพันไว้กับชะตากรรมของโลกใบนี้ตามประสงค์ของอิลูวาทร์ มนุษย์จึงได้อีกชื่อหนึ่งคือ "ผู้รู้จักตาย"
จอร์-เอล

จอร์-เอล  เป็นตัวละครการ์ตูนซูเปอร์ฮีโรที่ปรากฏในหนังสือการ์ตูนของดีซีคอมิกส์ สร้างสรรค์โดยนักเขียน เจอร์รี ชีเกล และนักวาด โจ ชูสเตอร์ ปรากฏตัวครั้งแรกในการ์ตูนหนังสือพิมพ์ในปี 1939 พร้อมกับซูเปอร์แมน เป็นพ่อที่ให้กำเนิดซูเปอร์แมน เป็นสามีของคารา และเป็นนักวิทยาศาสตร์ชั้นนำในดาวคริปทอนก่อนที่จะระเบิด เขาเล็งเห็นถึงชะตากรรมของโลก แต่ก็ไม่สามารถที่จะโน้มน้าวให้เพื่อนร่วมงานของเขาในเวลาที่จะช่วยประชาชนได้ จอร์-เอลได้ช่วยลูกชายทารกคาร์ล เอล (ซูเปอร์แมน) โดยการส่งเขาไปกับยานอวกาศแบบโฮมเมดไปยังโลกเพียงช่วงเวลาก่อนที่ดาวคริปทอนจะระเบิด
แฟร์รารี 250 GTO

แฟร์รารี 250 GTO  เป็นรถยนต์นั่งสมรรถนะสูง ประเภทจีที (GT car) เครื่องยนต์หน้าลำ ขับเคลื่อนสองล้อท้าย (FR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี แฟร์รารี ระหว่างปี 1962 - 1964 ด้วยจุดประสงค์เพื่อเข้าร่วมรายการ เอฟไอเอ (FIA) ซึ่ง 250 GTO ได้เป็นหนึ่งในกรุ๊ปทรี (Group 3) คำว่า "GTO" ย่อมาจาก "Gran Turismo Omologato" หลังเปิดตัวออกมา แฟร์รารี GTO ก็ได้ตั้งราคาจำหน่ายไว้ที่ $18,000 ในสหรัฐอเมริกา และผู้ที่จะซื้อได้ต้องเป็นคนที่ เอ็นโซ แฟร์รารี ผู้ก่อตั้งแฟร์รารี อนุมัติให้เท่านั้น
ในปีแรก แฟร์รารี 250 GTO ได้ผลิตออกมาเป็นจำนวนเพียง 36 คัน ใช้ชื่อโฉมว่า 'Series I' จนต่อมาในปี 1964 แฟร์รารี GTO ก็ได้ปรับแต่งตัวถังเล็กน้อย และใช้ชื่อโฉมนี้ว่า 'Series II' ซึ่งได้ผลิตมาเพียง 3 คันเท่านั้นรวมทั้งหมดแล้ว แฟร์รารี 250 GTO ได้ผลิตออกมาเป็นจำนวนทั้งสิ้น 39 คันเท่านั้น
ในปี 2004 นิตยสาร สปอร์ตคาร์ อินเตอร์เนชั่นแนล ได้จัดอันดับ แฟร์รารี 250 GTO ให้เป็นรถสปอร์ตอันดับที่ 8 ในหัวข้อรถสปอร์ตแห่งศตวรรษที่ 1960 และยังได้รับการเสนอชื่อให้เป็นรถสปอร์ตที่ยิ่งใหญ่ที่สุดตลอดการอีกด้วย เช่นเดียวกับ นิตยสาร มอเตอร์ เทรนด์ คลาสสิก ได้จัดอันดับให้ แฟร์รารี 250 GTO เป็น "รถแฟร์รารีที่ยิ่งใหญ่ที่สุดตลอดกาล" 
ข้อมูลทั่วไป.
ข้อมูลทางเทคนิค.
แฟร์รารี 250 GTO ใช้เครื่องยนต์ 3.0 ลิตร V12 และ 4.0 ลิตร V12 มีกำลัง 300 PS (220 kW; 300 แรงม้า) แรงบิด 294 N.m. ที่ 5500 rpm ระบบเกียร์ เป็นเกียร์ธรรมดา 5 จังหวะ มีฐานล้อยาว 2,400 มม. (94.5 นิ้ว) น้ำหนักเปล่า ที่ 1,100 กิโลกรัม (2,425 lb) ทำอัตราเร่ง 0-100 กม./ชม. ได้ที่ 6.1 วินาที ความเร็วสูงสุดที่ 280 กม./ชม. (174 ไมล์/ชม.)
การสะสม.
ด้วยความที่เป็นรถแฟร์รารีคลาสสิกในยุค 60 และมีจำนวนจำกัดเพียง 39 คัน จึงทำให้แฟร์รารี 250 GTO กลายเป็นรถแฟร์รารีที่มีการเปลี่ยนมือกันมากที่สุด และเป็นรถแฟร์รารีที่มีราคาสูงที่สุด รวมถึงเป็นรถที่มีราคาสูงที่สุดในโลกในฐานะรถประมูล ด้วยราคาประมูลสูงถึง 52 ล้านดอลลาร์
คัตสึยูกิ โมริ

คัตสึยูกิ โมริ (; โรมาจิ: "Mori Katsuyuki") (เกิด 19 กุมภาพันธ์ พ.ศ. 2517 ที่จังหวัดโตเกียว) เป็นนักแข่ง Auto Race (การแข่งขันรถมอเตอร์ไซค์ของญี่ปุ่น ซึ่งเป็นการพนันชนิดหนึ่งด้วย) ชาวญี่ปุ่น อดีตสมาชิกวง SMAP ชื่อเล่นสมัยที่เป็นสมาชิกวง SMAP คือ โมริคุง
ชื่อของโมริ "且行" (คัตสึยูกิ) นั้น ได้มาจากนักแข่ง Auto Race ที่มีนามว่า (; โรมาจิ: "Katsumoto Shigenori") ซึ่งเคยได้รับรางวัลชนะเลิศจากการแข่งขันระดับ Super Grade อยู่หลายครั้ง
หลังจากที่ออกจากสังกัดค่าย Johnny & Associates, Inc และผ่านการฝึกฝนจนได้เป็นนักแข่งแล้ว ก็เข้าสังกัดคาวางูจิออโตเรซ ซึ่งอยู่ภายใต้การควบคุมของ JKA Foundation
โรงเรียนปทุมเทพวิทยาคาร

โรงเรียนปทุมเทพวิทยาคาร (อักษรย่อ: ป.ท.ค.) เป็นโรงเรียนประจำจังหวัดหนองคายและเป็นโรงเรียนประเภทโรงเรียนมัธยมขนาดใหญ่พิเศษ ปัจจุบันจัดการศึกษาระดับมัธยมศึกษารูปแบบสหศึกษา โรงเรียนปทุมเทพวิทยาคารในปัจจุบันยังได้รับการปรับปรุงจนเป็นโรงเรียนมาตรฐานสากลสู่อาเซียน
ประวัติ.
เดิมจังหวัดหนองคายมีโรงเรียนมัธยมศึกษาประจำจังหวัด 2 โรงเรียน คือ โรงเรียนประจำจังหวัดชาย “หนองคายวิทยาคาร” และโรงเรียนสตรีหนองคาย “ปทุมเทพรังสรรค์” มีประวัติความเป็นมาพอสังเขป ดังนี้
ไทยลีกดิวิชัน 1 ฤดูกาล 2557

ไทยลีกดิวิชั่น 1 ฤดูกาล 2557 หรือชื่ออย่างเป็นทางการว่า "ยามาฮ่า ลีก 1 2014" เป็นการแข่งขันฟุตบอลอาชีพของประเทศไทย โดยเป็นลีกระดับที่สองรองจากไทยพรีเมียร์ลีก มีทีมเข้าร่วมการแข่งขัน 18 ทีม โดยหา 3 ทีมเลื่อนชั้นขึ้นไทยพรีเมียร์ลีก และ 4 ทีมตกชั้นลงไปลีกภูมิภาค ดิวิชัน 2
 "ณ วันที่ 1 พฤศจิกายน 2557".
ทาเกชิ โอกาดะ

ทาเกชิ โอกาดะ 岡田 武史 อดีตนักฟุตบอลญี่ปุ่น เกิดเมื่อวันที่ 25 สิงหาคม 1956 
ผลงาน.
ทาเกชิ โอกาดะ เป็นญี่ปุ่น ปัจจุบันอายุ 57 ปี (เกิด 25-08-1956) มีประสบการณ์โชกโชน เป็นนักเตะอาชีพลีกญี่ปุ่น 11 ปี กับทีม ฟูรูกาวะ อิเล็กทริก (ชื่อปัจจุบัน เจฟ ยูไนเต็ด ชิบะ-อิจิฮาระ) เล่นในตำแหน่งกองหลัง ตั้งแต่ปี 1980 จนถึงปี 1990 ติดทีมชาติญี่ปุ่น จากนั้นในปี 1997 ก็ผันตัวเองมาเป็นโค้ชทีมชาติญี่ปุ่น โค้ชทีมสโมสรในเจลีก และไชนีสซุปเปอร์ลีกในเวลาต่อมา
เกียรติประวัติ.
คุมทีม โยโกฮามะ เอฟ มารินอส ได้แชมป์เจลีก ปี 2003, 2004
คุมทีมฟุตบอลทีมชาติญี่ปุ่นในศึกฟุตบอลโลก 2010
เกอเลอรัช

เกอเลอรัช  เป็นเมืองทางทิศใต้-ตะวันออกของประเทศโรมาเนีย ริมฝั่งแม่น้ำดานูบ อยู่ห่างจากชายแดนบัลแกเรียราว 12 กม. และอยู่ห่างจากบูคาเรสต์ เมืองหลวงของประเทศ ราว 125 กม. 
เกอเลอรัช เป็นเมืองศูนย์กลางอุตสาหกรรมผลิตเยื่อไม้ และกระดาษ การผลิตอาหาร อุตสาหกรรมกระจก สิ่งทอ อุปกรณ์ทางแพทย์ และอุตสาหกรรมหนัก
แบตันรูช

แบตันรูช  เป็นเมืองหลวงของรัฐลุยเซียนา สหรัฐอเมริกา และเป็นเมืองใหญ่เป็นอันดับ 2 ของรัฐ มีประชากร 229,553 คน จากการสำรวจประชากรในปี ค.ศ. 2010 เขตมหานครโดยรอบ หรือที่รู้จักในชื่อ เกรเตอร์แบตันรูช มีประชากร 802,484 คน (ค.ศ. 2010)
แบตันรูชเป็นเมืองสำคัญด้านอุตสาหกรรม อุตสาหกรรมปิโตรเคมี การแพทย์ และศูนย์กลางการวิจัยที่สำคัญของอเมริกาภาคใต้
เบาท์เซิน

เบาท์เซิน ([ˈbaʊ̯t͡sən]), บูดึชิน (อัปเปอร์ซอร์บ:), บูดึชึน (โลว์เออร์ซอร์บ:), บูดิชีน  หรือ บูจีชึน  เป็นเมืองบนเขาในรัฐซัคเซิน ประเทศเยอรมนี ทางทิศตะวันออก ตั้งอยู่บนฝั่งแม่น้ำชเปร มีประชากร 39,743 คน เป็นสถานที่ซึ่งกองทัพปรัสเซียและรัสเซียพ่ายแพ้ต่อจักรพรรดินโปเลียนแห่งฝรั่งเศสเมื่อวันที่ 20-21 พฤษภาคม ค.ศ. 1813
แม่น้ำเคต

แม่น้ำเคต  เป็นแม่น้ำในครัสโนยาสค์ไครและทอมสค์โอบลาสต์ ในรัสเซีย ต้นน้ำอยู่ทางตอนเหนือของเมืองครัสโนยาสค์ ไหลไปทางตะวันตกลงสู่แม่น้ำอ็อบที่เมืองคัลปาเชโว แม่น้ำมีความยาว 1,621 กม. และมีพื้นที่รองรับน้ำ 94,200 ตร.กม. เป็นน้ำแข็งในปลายเดือนตุลาคมถึงต้นพฤศจิกายน และอยู่ภายใต้น้ำแข็งจนถึงปลายเดือนเมษายน ถึงต้นพฤษภาคม
สโมสรกีฬาเอพริล 25

เอพริล 25 สปอร์ต คลับ (ฮันกึล: 4.25체육단; ฮันจา: 4.25體育團) หรือรู้จักในนาม 4.25 หรือ เอพริล 25 เป็นหนึ่งในสโมสรฟุตบอลที่ประสบความสำเร็จสูงสุดของเกาหลีเหนือ ครองถ้วยชนะเลิศฟุตบอลลีกเกาหลีเหนือถึง 14 สมัย ชื่อสโมสรมาจากวันสถาปนากองทัพประชาชนเกาหลีเหนือ และสโมสรนี้อยู่ภายใต้การดูแลของกองทัพ
เอพริล 25 มีสโมสรคู่แข่งร่วมเมืองคือ เปียงยาง ซิติ้ สปอร์ต คลับ การลงเตะฟุตบอลนัดดาร์บี้ของทั้งสองสโมสรนี้เป็นที่สนใจและได้รับความนิยมอย่างมากในประเทศเกาหลีเหนือ
 1985, 1986, 1987, 1988, 1990, 1992, 1993, 1994, 1995, 2002, 2003, 2010, 2011, 2012, 2013, 2015, 2017, 2017–18, 2018-19
คิม ยู-จ็อง

คิม ยู-จ็อง (เกาหลี: ; อักษรโรมัน: Kim Yoo-jung; เกิด 22 กันยายน ค.ศ. 1999) เป็นนักแสดง นางแบบ และพิธีกรชาวเกาหลีใต้ มีชื่อเสียงจากละครเรื่อง "ทงอี จอมนางคู่บัลลังก์", "ลิขิตรักตะวันและจันทรา", "เทพีสีคราม" และ "คุณแม่ขาลุย" ในปี 2016 เธอรับบทนำครั้งแรกในละครรัก-ประวัติศาสตร์เรื่อง "รักเราพระจันทร์เป็นใจ" ทางช่องเคบีเอส 2 นอกจากนี้ เธอยังเป็นพิธีกรให้กับรายการเพลง "อินกีกาโย" ตั้งแต่เดือนพฤศจิกายน ค.ศ. 2013 ถึงเดือนเมษายน ค.ศ. 2016
ประวัติ.
คิม ยู-จ็อง เกิดในโซล ประเทศเกาหลีใต้ เข้าสู่วงการบันเทิงครั้งแรกในปี ค.ศ. 2004 ในการประกวดร่วมกับพี่สาวของเธอ ซึ่งเธอได้รับรางวัลยอดนิยมมากที่สุดถึงแม้ว่าเธอจะไม่ได้เป็นหนึ่งในผู้เข้าแข่งขันแล้วก็ตาม ในปีเดียวกันนั้น เธอแสดงภาพยนตร์ครั้งแรกในภาพยนตร์เรื่อง "DMZ" นอกจากนี้ เธอยังปรากฏอยู่ในภาพยนตร์ฟอร์มยักษ์หลาย ๆ เรื่อง เช่น "Sympathy for Lady Vengeance", "All for Love", "The Chaser" และ "Haeundae" ในปี ค.ศ. 2006 คิมก็เริ่มการแสดงบนจอโทรทัศน์
คิมกลายเป็นนักแสดงเด็กที่ดังในเกาหลี 
ในปี ค.ศ. 2008 เธอได้รับรางวัลการแสดงของเธอครั้งแรกในฐานะนักแสดงเด็กยอดเยี่ยม ในละครเรื่อง "อิลจิแม วีรบุรุษจอมโจร" รวมถึงได้รับเสียงวิจารณ์เชิงบวกในละครเรื่อง "ทงอี จอมนางคู่บัลลังก์" และ "เปลวไฟแห่งความปรารถนา"
สถานีรถไฟอูเมดะ

สถานีรถไฟอูเมดะ  เป็นสถานีรถไฟตั้งอยู่ในแขวงคิตะ นครโอซากะ จังหวัดโอซากะ ทางตอนเหนือของศูนย์กลางธุรกิจโอซากะ ถือเป็นสถานีรถไฟที่คับคั่งที่สุดในภูมิภาคญี่ปุนตะวันตก มีจำนวนผู้โดยสารผ่าน 2,343,727 คนต่อวัน ในปี ค.ศ. 2002
โรงเรียนเทศบาล 1 สว่างวิทยา

โรงเรียนเทศบาล 1 สว่างวิทยา อักษรย่อ (ท.๑) หรือเรียกกันทั่วไปว่า "โรงเรียน ท.1" หรือ "โรงเรียนสว่าง" เป็นโรงเรียนรัฐบาลขนาดใหญ่ สังกัดสำนักการศึกษา เทศบาลเมืองหนองคาย กรมส่งเสริมการปกครองท้องถิ่น กระทรวงมหาดไทย เปิดสอนแบบสหศึกษา (ชาย/หญิง) ตั้งแต่ชั้นประถมศึกษาปีที่ 1 ถึง ชั้นมัธยมศึกษาปีที่ 6 (ป.1-ม.6) เป็นโรงเรียนที่ได้มาตรฐานการศึกษา เริ่มก่อตั้งเมื่อวันที่ 5 สิงหาคม พ.ศ. 2484 ปัจจุบันมีนักเรียนในโรงเรียนทั้งหมดประมาณ 1,400 กว่าคน
ประวัติ.
และก่อสร้างอาคารเรียนถาวรเสร็จเรียบร้อยแล้ว และมี นางศรีสวัสดิ์ รัตนะวรา ดำรงตำแหน่งครูใหญ่ เมื่อวันที่ 1 เมษายน พ.ศ. 2506 ได้โอนสังกัดโรงเรียนจากโรงเรียนประชาบาล กระทรวงศึกษาธิการ ไปสังกัดโรงเรียนเทศบาล กระทรวงมหาดไทย แล้วตั้งชื่อโรงเรียนใหม่เป็น “ โรงเรียนเทศบาลสว่างวิทยา” มีนายแน่น แก้วบริสุทธิ์ ดำรงตำแหน่งครูใหญ่ ปี พ.ศ. 2518–2532 แต่งตั้ง นายมา วงศ์นุกูล ดำรงตำแหน่งครูใหญ่
ตราสัญลักษณ์ประจำโรงเรียน.
มีวินัย ใฝ่วิชา กีฬาเด่น เป็นโรงเรียนของชุมชน
นตฺถิ ปญฺญา สมาอาภา หมายถึง แสงสว่าง เสมอด้วยปัญญาไม่มี
สีเขียว สีเหลือง
ราชพฤกษ์
สถานที่ภายในโรงเรียน.
ข้อมูลอาคารเรียนเมื่อ พ.ศ. 2558
พงษ์อุดม ตรีสุขี

พงษ์อุดม ตรีสุขี (เกิด 16 พฤศจิกายน พ.ศ. 2488) เป็นนักการเมืองชาวไทย อดีตสมาชิกสภาผู้แทนราษฎรจังหวัดพระนครศรีอยุธยา 3 สมัย
ประวัติ.
นายพงษ์อุดม ตรีสุขี เกิดเมื่อวันที่ 16 พฤศจิกายน พ.ศ. 2488 เป็นบุตรของนายสมพงษ์ ตรีสุขี และ นางอุบล ตรีสุขี สำเร็จการศึกษา นิติศาสตรบัณฑิต จาก มหาวิทยาลัยธรรมศาสตร์ และ รัฐประศาสนสตรมหาบัณฑิต สาขา การบริหาร จาก Hardford University ประเทศสหรัฐอเมริกา
งานการเมือง.
พงษ์อุดม ได้รับเลือกตั้งสมาชิกสภาผู้แทนราษฎรครั้งแรก ใน เดือนกันยายน พ.ศ. 2535 สังกัดพรรคกิจสังคม และได้รับเลือกติดต่อกันจนถึง พ.ศ. 2539 รวม 3 สมัย
พ.ศ. 2544 พงษ์อุดม ลงสมัครรับเลือกตั้งในพื้นที่เขต 5 จังหวัดพระนครศรีอยุธยา ก่อนที่จะไม่ได้รับเลือกตั้ง โดยพ่ายแพ้ให้กับ นายบุญพันธ์ แขวัฒนะ จากพรรคไทยรักไทย
พ.ศ. 2550 พงษ์อุดม ได้กลับมาลงสมัครรับเลือกตั้งอีกครั้งในสังกัด พรรครวมใจไทยชาติพัฒนา แต่ก็ไม่ได้รับการเลือกตั้ง เนื่องจากอยู่ในอันดับที่ 11 ได้ 13,383 คะแนน
สมาชิกสภาผู้แทนราษฎร.
พงษ์อุดม ตรีสุขี ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ผู้แจ้งเบาะแส

ผู้แจ้งเบาะแส (ผู้เป่านกหวีด) หมายถึงบุคคลผู้นำข้อมูลภายในขององค์กร เกี่ยวกับการกระทำผิดกฎหมาย การใช้อำนาจที่ไม่ชอบด้วยกฎหมาย การทุจริต การใช้เงินอย่างไม่ถูกต้อง การทุจริต หรือการกระทำที่เป็นภัยต่อสุขภาพและความปลอดภัยของสังคม ออกมาเปิดเผยต่อสาธารณะ เพื่อให้มีการสอบสวนหาข้อเท็จจริง หรือนำมาใช้เป็นหลักฐานในการดำเนินคดีกับผู้เกี่ยวข้อง
ในหลายประเทศ มีการตรากฎหมายคุ้มครองผู้นำข้อมูลเกี่ยวกับการกระทำผิดปรกติภายในองค์กรออกมาเปิดเผย ไม่ว่าเจ้าหน้าที่รัฐหรือพนักงานบริษัท เช่น สหรัฐ สหราชอาณาจักร ออสเตรเลีย
ชิคาโก แอล สายสีเหลือง

ชิคาโก แอล สายสีเหลือง หรือชื่อเดิม สโกเกียสวิฟต์ เป็นส่วนหนึ่งของเส้นทางชิคาโก แอล ภายใต้องค์การขนส่งชิคาโก มีระยะทางเพียง โดยวิ่งจากสถานีถนนโฮวาร์ด ทางตอนเหนือ จนถึงสถานีสโกเกียในเมืองสโกเกีย และมีสถานีรายทางเพียงสถานีเดียว คือสถานีโอกตันสโกเกีย
รายชื่อสถานี.
<templatestyles src="Routemap/styles.css"/>
ชิคาโก แอล สายสีน้ำเงิน

สายสีน้ำเงิน หรือชื่อเดิม สายโอแฮร์คองเกรส หรือ สายตะวันตก-ตะวันตกเฉียงเหนือ เป็นเส้นทางหนึ่งในระบบชิคาโก แอล มีระยะทาง (68 นาที) ที่ผ่านเข้าไปเชื่อมต่อกับท่าอากาศยานนานาชาติโอแฮร์ จากทั้งหมด 33 สถานี มีจำนวนผู้โดยสารเฉลี่ย 64,978 คนต่อวัน (คำนวณจากวันทำงานของปี ค.ศ. 2022)
คิม โซ-ฮย็อน

คิม โซ-ฮย็อน (เกาหลี: 김소현; ฮันจา: 金所泫; เกิด 4 มิถุนายน ค.ศ. 1999) หรือที่รู้จักในชื่อ โซ-ฮย็อน เป็นนักแสดง พิธีกร นางแบบชาวเกาหลีใต้ เธอเริ่มเข้าสู่วงการบันเทิงในฐานะนักแสดงเด็กในปี 2006 และเริ่มเป็นที่รู้จักการแสดงบทร้ายในละครเรื่อง "ลิขิตรักตะวันและจันทรา" (2012) และผู้หญิงที่ตกอยู่ในโศกนาฏกรรมอย่างเรื่อง "รักสุดใจ" (2013) จนถูกตั้งฉายาให้เป็น Nation's Little Sister, ราชินีแห่งดาราเด็ก และเทพีแห่งละครประวัติศาสตร์
คิม โซ-ฮย็อนรับบทเป็นนักแสดงนำครั้งแรกในละครวัยรุ่นอย่าง "Who Are You: School 2015" (2015) และตั้งแต่นั้นมาเธอได้รับบทแสดงนำในละครเรื่อง "Page Turner" (2016), "The Emperor: Owner of the Mask" (2017), "Radio Romance" (2018) และละครโทรทัศน์ที่สร้างจากเว็บตูน อาทิ เรื่อง "Hey Ghost, Let's Fight" (2016), "Love Alarm" (2019) และ "ลำนำรักจำแลง" (2019) นอกจากนี้เธอยังเป็นพิธีกรของทางสถานีเอ็มบีซี ในรายการ "Music Core" และรายการ "UNDER19" (2019) อีกด้วย
ชิคาโก แอล สายสีม่วง

สายสีม่วง เป็นส่วนหนึ่งขององค์การขนส่งชิคาโก เป็นเส้นทางที่อยู่เหนือสุดของระบบ ในเดือนกันยายน ค.ศ. 2012 มีจำนวนผู้โดยสาร 45,036 คนต่อวัน ให้บริการในวันธรรมดา เวลา 4.30-1:45 น. วันเสาร์ 5.05-2.15 น. และวันอาทิตย์ 6.05-1.45 น. เส้นทางนี้รู้จักกันโดยทั่วไปในชื่อ สายอีวานสโตน
Station listing.
Between Clark/Lake and Washington/Wells, Purple Line Express trains operate clockwise around the Inner Loop. After stopping at Washington/Wells, trains return to Merchandise Mart then make all stops back to Linden.
บุหรงสุเทพ

บุหรงสุเทพ ชื่อวิทยาศาสตร์: "Dasymaschalon sootepense" เป็นพืชในสกุลบุหรง วงศ์ Annonaceae เป็นไม้ยืนต้นขนาดเล็ก ใบรูปรี ที่ด้านล่างของใบมีนวลสีขาวดอกมี 3 กลีบ ประกบกันเป็นแท่งสามเหลี่ยม ผลกลุ่มโดยมีผลย่อย 7-8 ผล ทรงกระบอกยาว ออกดอกช่วงเมษายน-มิถุนายน เป็นไม้ถิ่นเดียวของไทย พบทางภาคเหนือตอนบน พบครั้งแรกในประเทศไทยเมื่อ 9 เมษายน พ.ศ. 2454 โดยหมอคาร์ ชาวไอริช ชื่อสปีชีส์ตั้งตามชื่อดอยสุเทพ จังหวัดเชียงใหม่ ซึ่งเป็นที่ที่พบพืชนี้ครั้งแรก
ชิคาโก แอล สายสีชมพู

ชิคาโก แอล สายสีชมพู เป็นเส้นทางรถไฟฟ้าระยะทาง (35 นาที) ของชิคาโก แอล ดำเนินการโดยองค์การขนส่งชิคาโก เป็นเส้นทางที่เปิดให้บริการล่าสุด มีเส้นทางบางส่วนที่ใช้รางร่วมกับสายสีเขียว ผู้โดยสาร 33,737 คนต่อวัน เนื่องจากเป็นเส้นทางใหม่ จึงไม่มีชื่อเรียกสามัญเหมือนเส้นทางอื่น ๆ ชื่อเส้นทางในระหว่างออกแบบโครงการคือ สายสีเงิน แต่ได้เปลี่ยนมาเป็นสายสีชมพูในภายหลัง
Station listing.
After stopping at Washington/Wells, Pink Line trains return to Clinton, then make all stops back to 54th/Cermak.
พู่ระหง

พู่ระหง (ชื่อวิทยาศาสตร์: "Hibiscus schizopetalus") เป็นพืชในสกุลชบา เป็นพืชพื้นเมืองในแอฟริกาตะวันออก ตั้งแต่ เคนยา แทนซาเนีย และโมซัมบิก ลักษณะดอกคล้ายชบาแต่ดอกห้อยลง กลีบดอกสีแดงสดหรือชมพู ใช้เป็นไม้ประดับ ทั้งนี้เป็นดอกไม้ประจำชาติของประเทศมาเลเซียอีกด้วย
กระชายสยาม

กระชายสยาม ชื่อวิทยาศาสตร์: "Boesenbergia siamensis" เป็นพืชในสกุลกระชาย วงศ์ Zingiberaceae มีเหง้าขนาดเล็กอยู่ใต้ดิน รากสะสมอาหารเป็นทรงกระบอก ใบรูปใบหอก 2–3 ใบ ส่วนเหนือดินจะเหี่ยวแห้งช่วงฤดูแล้ง แทงช่อดอกขึ้นมาในเดือนเมษายน โดยจะเกิดช่อดอกก่อนเกิดใบ เมื่อดอกเหี่ยวแห้งไปแล้วจึงจะเกิดใบขึ้นมา พบครั้งแรกในประเทศไทยเมื่อ พ.ศ. 2489 ที่จังหวัดกาญจนบุรี โดย G. Den Hoed ชาวเนเธอร์แลนด์ บนเขาหินปูน ชื่อสปีชีส์ตั้งเป็นเกียรติแก่ประเทศไทย
ว่านอ้ายใบ้

ว่านอ้ายใบ้ ชื่อวิทยาศาสตร์: "Dieffenbachia picta" เป็นพืชในสกุลสาวน้อยประแป้ง วงศ์ Araceae ในสมัยก่อนนักเลงและนักมวยเชื่อว่าว่านชนิดนี้ทำให้คงกระพัน ชกมวยแล้วไม่เกิดแผลแตก โดยจะนำว่านส่วนลำต้นมาห่อด้วยมะขามเปียกแล้วกลืนลงไป ทำให้มีอาการชาตามผิวหน้า แขน ขา คอบวม ลิ้นคับปาก พูดไม่ได้ เมื่อใช้มีดฟันจะเกิดรอยช้ำหรือเป็นรอยแดง
อันดับขาเขียด

อันดับขาเขียด หรือ Alismatales เป็นอันดับของพืชมีดอกที่มีสมาชิก 4500 สปีชีส์ พืชในอันดับนี้ส่วนใหญ่เป็นพืชน้ำ
การจัดจำแนกระบบ APG.
Angiosperm Phylogeny Group system และ APG II จัดให้อันดับนี้เป็นพืชใบเลี้ยงเดี่ยว และรวมวงศ์ Araceae เข้าไว้ด้วย APG III ได้ต่างไปโดยรวมวงศ์ Limnocharitaceae เข้ากับวงศ์ Alismataceae แยกสกุล "Maundia" (เดิมอยู่วงศ์ Juncaginaceae) มาเป็นวงศ์ Maundiaceaeซึ่งมีเพียงสกุลเดียว
เพรสคอตต์ บุช

เพรสคอตต์ เชลดอน บุช (15 พฤษภาคม ค.ศ. 1895 - 8 ตุลาคม ค.ศ. 1972) เป็นนายธนาคารและเป็นนักการเมือง เพรสคอตต์ บุช เป็นบิดาของจอร์จ เอช. ดับเบิลยู. บุช (ประธานาธิบดีสหรัฐอเมริกาคนที่ 41) เป็นปู่ของจอร์จ ดับเบิลยู. บุช (ประธานาธิบดีสหรัฐอเมริกาคนที่ 43) และเจบ บุช (ผู้ว่าการรัฐฟลอริดาคนที่ 43)
ชีวิตส่วนตัว.
เพรสคอตต์ บุชแต่งงานกับ โดโรธี วอล์กเกอร์ ในวันที่ 6 สิงหาคม ค.ศ. 1921 ที่เคนน์บังค์พอร์ต รัฐเมน พวกเขามีลูก 5 คน ได้แก่ เพรสคอตต์ บุช จูเนียร์ (10 สิงหาคม ค.ศ. 1922 – 23 มิถุนายน ค.ศ. 2010) จอร์จ เอช. ดับเบิลยู. บุช (เกิด 1924 เขาได้รับการตั้งชื่อตามพ่อของโดโรธี จอร์จ เฮอร์เบิร์ต วอล์กเกอร์) แนนซี เอลลิส (เกิด 1926) โจนาธาน บุช (เกิด 1931) และ วิลเลียม "บัคกี้" บุช (เกิด 1938)
งานเขียน.
บทความที่เขียนโดยเพรสคอตต์ บุช ประกอบด้วย
บุญส่ง ไข่เกษ

ผู้ช่วยศาสตราจารย์ บุญส่ง ไข่เกษ (เกิด 1 มกราคม พ.ศ. 2492) สมาชิกวุฒิสภาไทย ชุดที่ 12 อดีตสมาชิกวุฒิสภาจังหวัดตราด อดีตสมาชิกสภาผู้แทนราษฎรจังหวัดตราด สมาชิกสภาที่ปรึกษาเศรษฐกิจและสังคมแห่งชาติ และเป็นอาจารย์ประจำวิทยาลัยนครราชสีมา
ประวัติ.
บุญส่ง ไข่เกษ เกิดเมื่อวันที่ 1 มกราคม พ.ศ. 2492 ที่ตำบลสะตอ อำเภอเขาสมิง จังหวัดตราด เป็นบุตรของนายเสรี กับนางมะลิ ไข่เกษ สำเร็จการศึกษาระดับปริญญาตรีจาก 2 สถาบัน คือ ปริญญาวิทยาศาสตร์บัณฑิต (สุขาภิบาล) เกียรตินิยมอันดับ 2 รางวัลเหรียญทอง จากมหาวิทยาลัยมหิดล ปริญญารัฐศาสตร์บัณฑิต และนิติศาสตร์บัณฑิต จากมหาวิทยาลัยสุโขทัยธรรมาธิราช เขาสำเร็จการศึกษาระดับปริญญาโทวิศวกรรมศาสตร์มหาบัณฑิต (วิศวกรรมสุขาภิบาล) จากจุฬาลงกรณ์มหาวิทยาลัย ปริญญาโทสาธารณสุขศาสตร์ สาขาการจัดการคุณภาพน้ำ จากมหาวิทยาลัยทูเลน สหรัฐอเมริกา และปริญญาเอกวิศวกรรมเคมี เกียรตินิยมดีมาก จาก Université Savoie ประเทศฝรั่งเศส
การทำงาน.
บุญส่ง ไข่เกษ เคยเป็นอาจารย์ประจำ และหัวหน้าภาควิชาวิทยาศาสตร์อนามัยสิ่งแวดล้อม คณะสาธารณสุขศาสตร์ มหาวิทยาลัยมหิดล ตั้งแต่ปี พ.ศ. 2515 ถึง พ.ศ. 2537 ดำรงตำแหน่งทางวิชาการเป็นผู้ช่วยศาสตราจารย์ ต่อมาลาออกจากราชการ เข้าทำงานที่บริษัทที่ปรึกษาด้านวิศวกรรมและสิ่งแวดล้อม ในปี พ.ศ. 2537
บุญส่ง ไข่เกษ ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในพื้นที่จังหวัดตราด สังกัดพรรคประชาธิปัตย์ และได้รับเลือกตั้งเป็นสมัยแรก ต่อมาในปี พ.ศ. 2549 เขาได้หันมาลงสมัครและได้รับเลือกตั้งเป็นสมาชิกวุฒิสภาจังหวัดตราด แต่ยังไม่ได้ปฏิบัติหน้าที่ได้เกิดการรัฐประหารในเดือนกันยายนของปีเดียวกัน ต่อมาในปี พ.ศ. 2553 เขาได้รับการสรรหาและเลือกตั้งเป็นสมาชิกสภาที่ปรึกษาเศรษฐกิจและสังคมแห่งชาติ ชุดที่ 3
ต่อมาในปี พ.ศ. 2557 ได้ลงสมัครและได้รับเลือกตั้งเป็นสมาชิกวุฒิสภาจังหวัดตราดอีกครั้งหนึ่งโดยเป็นสมาชิกวุฒิสภาไทย ชุดที่ 11 ระหว่างวันที่ 30 มีนาคม พ.ศ. 2557 – 24 พฤษภาคม พ.ศ. 2557 และสิ้นสุดลงเนื่องจากรัฐประหาร
ภายหลังการรัฐประหารในประเทศไทย พ.ศ. 2557 เขาได้เข้าทำงานเป็นอาจารย์ประจำคณะสาธารณสุขศาสตร์และเทคโนโลยีสุขภาพ วิทยาลัยนครราชสีมา และเขาเป็นที่ปรึกษาด้านวิศวกรรมและสิ่งแวดล้อมทำการศึกษา EIA และ HIA ในโครงการสำคัญหลายโครงการ อาทิ โครงการทางด่วนพิเศษรามอินทรา-วงแหวนรอบนอก โครงการโรงไฟฟ้าพลังความร้อนร่วมระยอง โครงการประตูระบายน้ำปากพนัง โครงการเขื่อนผาจุก โครงการเขื่อนแม่วง โครงการอ่างเก็บน้ำคลองสะตอ
ในปี พ.ศ. 2562 ได้รับแต่งตั้งเป็นสมาชิกวุฒิสภา
พระเจ้าบรมวงศ์เธอ พระองค์เจ้าอุบล

พระเจ้าบรมวงศ์เธอ พระองค์เจ้าอุบล (13 พฤษภาคม พ.ศ. 2334 - พ.ศ. 2384) พระราชธิดาพระองค์ที่ 31 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาทอง
พระประวัติ.
พระเจ้าบรมวงศ์เธอ พระองค์เจ้าอุบล ประสูติเมื่อวันศุกร์ที่ 13 พฤษภาคม พ.ศ. 2334 เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาทอง ธิดาพระยาถลาง (นายภักดีภูธร) กับท้าวเทพกระษัตรี (จัน)
พระองค์เจ้าอุบลร่วมกับพระเจ้าบรมวงศ์เธอ พระองค์เจ้ามณฑา พระขนิษฐาต่างมารดา นิพนธ์เรื่อง "กุมารคำฉันท์" ทรงพระราชนิพนธ์เป็นคำประพันธ์ประเภทฉันท์ ดังปรากฏในโคลงบทที่ 7 และ 8 หน้าที่ 2-3 ของเรื่องว่า
พระเจ้าบรมวงศ์เธอ พระองค์เจ้านารีรัตนาโปรดให้ตีพิมพ์เมื่อปี พ.ศ. 2466 โดยทรงนิพนธ์ถึงหน้งสือเล่มนี้ว่า
"หนังสือกุมารคำฉันท์ที่พิมพ์ในสมุดเล่มนี้ พระเจ้าบรมวงศ์เธอชั้น ๑ พระองค์เจ้าหญิงมณฑา กับพระองค์เจ้าหญิงอุบล ช่วยกันทรงแต่งที่ในพระบรมมหาราชวังแต่จะทรงแต่งในรัชกาลที่ ๑ ฤามาแต่งต่อในรัชกาลที่ ๒ ที่ ๓ ข้อนี้หาทราบขัดไม่..."
อย่างไรก็ตาม สมเด็จพระเจ้าบรมวงศ์เธอ กรมพระยาดำรงราชานุภาพ ได้ทรงอธิบายไว้ในการพิมพ์ครั้งแรกว่า
"...ถ้าว่าตามสันนิษฐานดูทำนองเหมือนจะแต่งในรัชกาลที่ 2 ด้วยมีเรื่องราวปรากฏในรัชกาลนั้น โปรดฯให้แต่งหนังสือมหาชาติตำหลวงซึ่งฉบับขาดแต่ครั้งเสียกรุงศรีอยุธยาให้บริบูรณ์ครบทั้ง 13 กัณฑ์ อาจเป็นเหตุชวนให้พระเจ้าน้องนางเธอทั้งสองพระองค์ ซึ่งทรงศึกษาอักขรวิธีได้เชี่ยวชาญ ทรงแต่งฉันท์กุมารในรัชกาลที่ 2 นั้นก็เป็นได้..."
พระเจ้าบรมวงศ์เธอ พระองค์เจ้าอุบล สิ้นพระชนม์ในรัชกาลพระบาทสมเด็จพระนั่งเกล้าเจ้าอยู่หัว เมื่อพ.ศ. 2384 พระชันษา 50 ปี
พระเจ้าบรมวงศ์เธอ พระองค์เจ้าฉิมพลี

พระเจ้าบรมวงศ์เธอ พระองค์เจ้าฉิมพลี (พ.ศ. 2334 – 28 พฤศจิกายน พ.ศ. 2400) เป็นพระราชธิดาพระองค์ที่ 32 ในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดางิ้ว
พระประวัติ.
พระเจ้าบรมวงศ์เธอ พระองค์เจ้าฉิมพลี ประสูติเมื่อพ.ศ. 2334 เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดางิ้ว
ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้าฉิมพลีทรงได้รับพระราชทานด้วย ปรากฏใน "พระราชพงศาวดารกรุงรัตนโกสินทร์ รัชกาลที่ 2" เรื่องสร้างสวนขวา ว่า
"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระองค์เจ้าฉิมพลี ๑... รวมพระองค์เจ้ายี่สิบเจ็ดหลัง..."
พระเจ้าบรมวงศ์เธอ พระองค์เจ้าฉิมพลี สิ้นพระชนม์ในรัชกาลที่ 4 เมื่อวันเสาร์ที่ 28 พฤศจิกายน พ.ศ. 2400 พระชันษา 67 ปี พระอัฐิเก็บไว้ที่พระเบญจาชั้นที่ 2 หอพระนาก
พระเจ้าบรมวงศ์เธอ พระองค์เจ้าศศิธร

พระเจ้าบรมวงศ์เธอ พระองค์เจ้าศศิธร (พ.ศ. 2337 - พ.ศ. 2365) พระราชธิดาพระองค์ที่ 36 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาฉิม
พระประวัติ.
พระเจ้าบรมวงศ์เธอ พระองค์เจ้าศศิธร ประสูติเมื่อปีขาลพ.ศ. 2337 พระราชธิดาในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาฉิม ธิดาพระยามหาอำมาตย์ (เสือ) กับท้าววรจันทร์ (แจ่ม)
ทรงรอบรู้หนังสือทั้งไทยและขอม เป็นพระอาจารย์พระองค์เจ้าฝ่ายใน สอนให้ขัดตำนานสวดมนต์และสอนหนังสือพระเจ้าลูกเธอในรัชกาลที่ 2 ปรากฎใน "พระราชพงศาวดารกรุงรัตนโกสินทร์ รัชกาลที่ 2" ว่า
"...ในครั้งนั้นได้โปรดให้พระเจ้าน้องนางเธอ พระองค์เจ้าศศิธรเปนหัวน่า ชักชวนพระราชวงษานุวงษ์แลข้าราชการฝ่ายในฝึกหัดสวดพระปริต ให้ราชบัณฑิตย์เข้าไปบอกที่พระทวารเทวราชมเหศวร์ ข้างในท่องต่ออยู่ในพระที่นั่งไพศาลทักษิณ นัยว่าครั้งนั้นข้างในฝึกหัดสวดมนต์ได้ชำนิชำนาญ ทั้งอักษรสังโยคแลทำนองตลอดจนขัดตำนาน..."
พระบาทสมเด็จพระจอมเกล้าเจ้าอยู่หัวทรงพระราชนิพนธ์ถึงพระองค์ใน "ปฐมวงศ์" ว่า
"...พระองค์เจ้าศศิธร ได้ทำราชการเปนครูชักแลสอนพระองค์เจ้าสวดมนต์ ในหอพระพุทธรูปข้างใน..."
พระเจ้าบรมวงศ์เธอ พระองค์เจ้าศศิธร สิ้นพระชนม์ในรัชกาลพระบาทสมเด็จพระพุทธเลิศหล้านภาลัย เมื่อพ.ศ. 2365 พระชันษา 28 ปี
พระเจ้าบรมวงศ์เธอ พระองค์เจ้ากระษัตรี

พระเจ้าบรมวงศ์เธอ พระองค์เจ้ากระษัตรี (พ.ศ. 2338 - พ.ศ. 2359) (พระนามเดิม: พระองค์เจ้าหญิงกระษัตรี) พระราชธิดาพระองค์ที่ 38 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดานวม
พระเจ้าบรมวงศ์เธอ พระองค์เจ้ากระษัตรี ประสูติเมื่อปีมะโรง อัฐศก จ.ศ. 1158 พ.ศ. 2338 ได้ทำราชการในรัชกาลที่ 2 สิ้นพระชนม์ในรัชกาลที่ 2 เมื่อปีชวด อัฐศก จ.ศ. 1178 พ.ศ. 2359 พระชันษา 22 ปี
ต้องพระอาญา.
ในสมัยรัชกาลที่ 2 ได้เกิดเหตุพระเจ้าบรมวงศ์เธอ กรมหมื่นศรีสุเรนทร์ทิ้งบัตรสนเท่ห์จนต้องพระอาญาแผ่นดิน ถูกประหาร หลังจากชำระความกรมหมื่นศรีสุเรนทร์แล้ว เกิดมีผู้ทิ้งหนังสือในพระบรมมหาราชวัง หยาบช้าถึงองค์พระเจ้าแผ่นดิน ความในพระราชพงศาวดารรัชกาลที่ 2 ว่า
"ครั้นชำระความกรมหมื่นศรีสุเรนทร์แล้ว ก็มีผู้ทิ้งหนังสือหยาบช้าในพระราชวัง โปรดเกล้าโปรดกระหม่อมให้กรมหมื่นเจษฎาบดินทร์ เป็นตระลาการพิจารณาให้ค้นลายมือเจ้า แลเจ้าจอมทุกเรือนเอามาสอบกับหนังสือทิ้ง ก็ถูกลายมือพระองค์เจ้ากระษัตรี ซึ่งเป็นภคินีของพระองค์เจ้าสุริยวงศ์ ได้ไล่เลียงไต่ถามพระองค์เจ้ากระษัตรีก็ยังหารับไม่ จึงมีพระราชดำรัสให้ลงพระราชอาญา จำไว้ที่หลังห้องพระสุคนธ์ พระองค์เจ้ากระษัตรีได้ให้โขลนที่คุมนั้นไปซื้อกระดาษดินสอมาให้ ได้เขียนหนังสือที่นั่น แล้วใช้ให้คล้าย บุตรีพระสิริโรท เอาไปทิ้งที่ท้องพระโรงอีกครั้งหนึ่ง คล้ายคนนี้เป็นคนรำ แต่ได้พระราชทานให้เป็นบุตรของพระองค์เจ้ากระษัตรี จึงได้มาเยี่ยมเยือนพระองค์เจ้ากระษัตรี ตระลาการถามก็รับทั้งสองคน"
จากการค้นทุกตำหนักทุกเรือนเมื่อเกิดความหนังสือทิ้งของพระองค์เจ้ากระษัตรี เลยจับเพลงยาวนายช้อยได้ที่เรือน หม่อมเจ้าองุ่น ในกรมหลวงนรินทรรณเรศร์ (สมเด็จพระสัมพันธวงศ์เธอ เจ้าฟ้ากรมหลวงนรินทรรณเรศร์ เป็นพระโอรสพระองค์ที่ 3 ในสมเด็จพระเจ้าพี่นางเธอ เจ้าฟ้ากรมพระเทพสุดาวดี สมเด็จพระพี่นางพระองค์ใหญ่ ในรัชกาลที่ 1 เป็นต้นราชสกุลนรินทรางกูร) หม่อมเจ้าองุ่นทิ้งหนังสือหยาบช้าซ้ำอีก
ครั้งนั้นจับเรื่องชู้สาวในพระราชวัง ผิดกฎมณเฑียรบาลได้อีกหลายราย โปรดเกล้าฯ ให้ลงพระราชอาญาประหารชีวิต ตั้งแต่พระองค์เจ้ากระษัตรี หม่อมเจ้าองุ่น และหญิงชายอีก 8 คน เฉพาะพระองค์เจ้ากระษัตรี นั้น ให้ทุบด้วยท่อนจันทน์ตามราชประเพณี
แอ็มแทร็ก

องค์การขนส่งมวลชนแห่งชาติ หรือ แอ็มแทร็ก, เป็นบริษัทรถไฟขนาดใหญ่ในสหรัฐอเมริกา เริ่มดำเนินการในวันที่ 1 พฤษภาคม ค.ศ. 1971 ให้บริการรถไฟ 374 ขบวนต่อวัน ระยะทางรวม ความเร็ว สถานีปลายทาง 896 สถานี ใน 46 รัฐ และ 3 จังหวัดในประเทศแคนาดา ในปี ค.ศ. 2012 มีสถิติผู้โดยสารรวม 31.2 ล้านคน ทำรายได้ $2.88 พันล้านดอลลาร์สหรัฐ โดยมีผู้โดยสารร้อยละ 83 เดินทาง 400 ไมล์หรือน้อยกว่า มีสำนักงานที่กรุงวอชิงตัน สหรัฐอเมริกา โดยคำว่า แอ็มแทร็ก มีที่มาจากคำว่า "อเมริกา" และ "แทร็ก" สนธิกัน
การดำเนินการและบริการ.
รายชื่อ 15 เส้นทางที่มีผู้โดยสารมากที่สุด
ชายฝั่งตะวันตก
ตะวันตกตอนกลาง
ตะวันออกและตะวันออกเฉียงใต้
ตะวันออกเฉียงเหนือ
ผู้โดยสาร.
เรียงตามปี ค.ศ.
พระเจ้าบรมวงศ์เธอ พระองค์เจ้าสุภาธร

พระเจ้าบรมวงศ์เธอ พระองค์เจ้าสุภาธร หรือ พระองค์เจ้าหญิงสุภาภรณ์ (พ.ศ. 2341 - พ.ศ. 2360) พระราชธิดาพระองค์ที่ 41 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาเพ็งเล็ก
พระประวัติ.
พระเจ้าบรมวงศ์เธอ พระองค์เจ้าสุภาธร ประสูติเมื่อพ.ศ. 2341 เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาเพ็งเล็ก ธิดาเจ้านันทเสน แห่งกรุงศรีสัตนาคนหุตเวียงจันทน์
พระนาม สุภาธร นั้นสมเด็จพระพนรัตน (แก้ว) วัดพระเชตุพนวิมลมังคลารามราชวรมหาวิหารเป็นผู้ตั้งถวาย โดยพระบาทสมเด็จพระพุทธยอดฟ้าจุฬาโลกมหาราชทรงพระราชนิพนธ์กลอน พระนามพระเจ้าลูกเธอที่สมเด็จพระพนรัตน (แก้ว) ตั้งถวายไว้ว่า
<templatestyles src="แม่แบบ:คำพูด/style.css" />อรุโณทัย อภัยทัต ฉัตร ไกรสร<br>สุริยวงศ์ สุริยา ดารากร<br>ศศิธร คันธรส วาสุกรี<br>สุทัศน์ อุบล มณฑา<br>ดวงสุดา ดวงจักร มณีศรี<br>ธิดา กุณฑล ฉิมพลี<br>กระษัตรี จงกล สุภาธร
พระเจ้าบรมวงศ์เธอ พระองค์เจ้าสุภาธร สิ้นพระชนม์ในรัชกาลที่ 2 เมื่อพ.ศ. 2360 พระชันษา 19 ปี
พระเจ้าบรมวงศ์เธอ พระองค์เจ้าสุด

พระเจ้าบรมวงศ์เธอ พระองค์เจ้าสุด (พ.ศ. 2342 - 26 มกราคม พ.ศ. 2410) พระราชธิดาพระองค์ที่ 42 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาฉิมยักษ์
พระประวัติ.
พระเจ้าบรมวงศ์เธอ พระองค์เจ้าสุด ประสูติเมื่อพ.ศ. 2342 เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาฉิมยักษ์
ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้าสุดทรงได้รับพระราชทานด้วย ปรากฏใน "พระราชพงศาวดารกรุงรัตนโกสินทร์ รัชกาลที่ 2" เรื่องสร้างสวนขวา ว่า
"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระองค์เจ้าหญิงสุด ๑... รวมพระองค์เจ้ายี่สิบเจ็ดหลัง..."
พระเจ้าบรมวงศ์เธอ พระองค์เจ้าสุด สิ้นพระชนม์ในรัชกาลที่ 4 เมื่อวันที่ 26 มกราคม พ.ศ. 2410 พระชันษา 68 ปี
วอลเลย์บอลหญิงเวิลด์คัพ 2011

วอลเลย์บอลหญิงเวิลด์คัพ 2011 เป็นการแข่งขันวอลเลย์บอลหญิง จำนวน 12 ทีม เพื่อคัดเลือก 3 ทีมที่ดีที่สุดเข้าแข่งขันวอลเลย์บอลหญิงในโอลิมปิกฤดูร้อน 2012 ที่กรุงลอนดอน สหราชอาณาจักร ทีมที่ชนะเลิศจะได้คะแนนสะสมในอันดับโลก 100 คะแนน ซึ่งทีมที่ชนะเลิศในการแข่งขันครั้งนี้คือ อิตาลี 
การคัดเลือก.
12 ทีมที่ผ่านการคัดเลือกเข้ามาเล่นในรายการนี้ มาจาก:
การแข่งขัน.
การแข่งขันครั้งนี้จะแบ่งออกเป็น 2 กลุ่ม กลุ่มละ 6 ทีม
รอบที่ 1 + 2 (30 แมตช์, 5 วัน): แข่งขันกับทีมที่อยู่กลุ่มเดียวกัน
รอบที่ 3 + 4 (36 แมตช์, 6 วัน): แข่งขันกับทีมที่อยู่อีกกลุ่มหนึ่ง
รางวัล.
<templatestyles src="Col-begin/styles.css"/>
เซรัง

เซรัง  เป็นเมืองหลักของจังหวัดบันเติน ประเทศอินโดนีเซีย มีภูมิอากาศแบบป่าดงดิบชื้น เมืองมีประชากร 576,961 คนในปี ค.ศ. 2010 เป็นเมืองใหญ่เป็นอันดับ 3 ของจังหวัดบันเติน
นางงามจักรวาล 1998

นางงามจักรวาล 1998  เป็นการจัดการประกวดนางงามจักรวาล ครั้งที่ 47 จัดขึ้นเมื่อวันที่ 13 พฤษภาคม พ.ศ. 2541 (ตามเวลาของประเทศไทย) ณ เมืองโฮโนลูลู รัฐฮาวาย ประเทศสหรัฐอเมริกา ในปีนี้มีตัวแทนสาวงามเข้าร่วมประกวดทั้งหมด 81 ประเทศ โดยมี บรุก ลี นางงามจักรวาลปี 1997 จากอเมริกาได้มอบมงกุฏให้กับ เว็นดี ฟิตซ์วิลเลียม สาวงามจากประเทศตรินิแดดและโตเบโก ครองตำแหน่งนางงามจักรวาลประจำปีนี้
ผลการประกวด.
คะแนนในรอบตัดสิน.
<templatestyles src="Col-begin/styles.css"/>
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
<templatestyles src="Col-begin/styles.css"/>
นกเงือกสีน้ำตาล

นกเงือกสีน้ำตาล (ชื่อวิทยาศาสตร์: "Anorrhinus tickelli"; ตั้งชื่อเพื่อเป็นเกียรติแก่ แซมมวล ทิคเคล นักปักษีวิทยาชาวอังกฤษ)
เป็นนกเงือกชนิดหนึ่ง ที่พบได้ในประเทศอินเดีย, พม่า และภาคตะวันตกของไทย โดยในบางครั้งจะถูกจัดเป็นชนิดย่อยของนกเงือกสีน้ำตาลคอขาว ("A. austeni")
มีโหนกเล็ก จะงอยปากสีเหลืองและยาว มีหนังรอบตาสีฟ้า ลำตัวด้านบนสีน้ำตาล ด้นล่างแกมส้ม ปลายปีกขาว ปลายขนหาง ยกเว้นคู่บนสุดสีขาว ไม่มีขนปกคลุมใต้ปีก ตัวผู้มีคอสีน้ำตาลแกมส้ม ตัวเมียมีปากเทาดำ มีขนาดโตเต็มที่ประมาณ 60–65 เซนติเมตร จัดเป็นนกเงือกขนาดกลาง มีเสียงร้อง "แอ๊-แอ๊ว" หรือ "แว้ว-แว้ว" แหลมดังไม่เป็นจังหวะ
ในประเทศไทยมีถิ่นอาศัยในพื้นที่ภาคเหนือตอนล่าง เป็นป่าจำพวกป่าดิบ, ป่าโปร่ง และป่าเชิงเขาถึงความสูง 1,500 เมตร พบได้ในพื้นที่เขตรักษาพันธุ์สัตว์ป่าห้วยขาแข้ง จังหวัดอุทัยธานี และผืนป่าด้านตะวันตกเขตจังหวัดตาก (เขตรักษาพันธุ์สัตว์ป่าอุ้มผาง และเขตรักษาพันธุ์สัตว์ป่าทุ่งใหญ่นเรศวรด้านตะวันออก)
สายชุงอัง

สายชุงอัง (หรือ สายเซ็นทรัล) เป็นเส้นทางรถไฟทางไกลสายหลักในประเทศเกาหลีใต้ วิ่งจากโซล ไปยังเมืองคย็องจู นอกจากนี้ เส้นทางนี้ยังเป็นส่วนหนึ่งของรถไฟใต้ดินโซลอีกด้วย
รถไฟฟ้าชานเมือง ในส่วนของรถไฟใต้ดินโซล ให้บริการจากสถานีย็องซัน ไปยังสถานีย็องมุน โดยเปิดให้บริการวันที่ 16 ธันวาคม ค.ศ. 2005
สายซินบุนดัง

สายซินบุนดัง (เกาหลี: ; ฮันจา: ; literally, "New Bundang Line") หรือ สายดีเอ็กซ์ เป็นเส้นทางรถไฟฟ้าในโซล ประเทศเกาหลีใต้ เป็นเส้นทางรถไฟฟ้าแห่งที่ 5 ของโลก ที่ไม่มีคนขับ โดยเป็นแห่งที่ 2 ในเกาหลี ถัดจากรถไฟใต้ดินปูซาน สาย 4 เชื่อมต่อระหว่างสถานี คังนัม และจ็องจา ใช้เวลาในการเดินทาง 16 นาที ความเร็วสูงสุด 90 กิโลเมตรต่อชั่วโมง โดยมี 6 สถานี เชื่อมต่อกับ 3 เส้นทาง ได้แก่ สาย 2 สาย 3 และสายบุนดัง ให้บริการตั้งแต่เวลา 5:30-00:30 น.ความถี่ทุก ๆ 2.5-8 นาที มีรถไฟฟ้า 12 ขบวน ความเร็วขั้นต่ำ 60 กิโลเมตรต่อชั่วโมง
จอห์น ไอเซนฮาวร์

จอห์น เชลดอน เดาด์ ไอเซนฮาวร์  เป็นทูตจากสหรัฐอเมริกาประจำประเทศเบลเยียม ตั้งแต่ พ.ศ. 2502 - 2504
ชีวิตในวัยเด็ก.
จอห์น ไอเซนฮาวร์ เกิดเมื่อวันที่ 3 สิงหาคม พ.ศ. 2465 ที่เดนเวอร์, เดนเวอร์เคาน์ตี, รัฐโคโลราโด เป็นบุตรคนที่สองของประธานาธิบดี ดไวต์ ดี. ไอเซนฮาวร์ กับมามี จอห์น ไอเซนฮาวร์ สำหรับเดาด์ ไอเซนฮาวร์ ซึ่งเป็นพี่ชายได้เสียชีวิตใน พ.ศ. 2464 ด้วยโรคไข้ดำแดง
ครอบครัว.
ไอเซนฮาวร์ สมรสกับบาร์บารา ยีน ทอมป์สัน ในวันที่ 10 มิถุนายน พ.ศ. 2490 และหย่ากันใน พ.ศ. 2529 จอห์น และบาร์บารามีบุตรด้วยกันสี่คน ได้แก่
ในพ.ศ. 2531 จอห์นได้สมรสใหม่กับโยนน์ ทอมป์สัน และอาศัยอยู่ที่แทรปป์, รัฐแมรีแลนด์ หลังจากที่ย้ายมาจาก คิมเบอร์ตัน, รัฐเพนซิลเวเนีย
การเสียชีวิต.
จอห์นเสียชีวิตที่แทรปป์, รัฐแมรีแลนด์ เมื่อวันที่ 21 ธันวาคม พ.ศ. 2556 และเป็นบุตรของประธานาธิบดีที่มีชีวิตอยู่นานที่สุด
รายการอ้างอิง.
<templatestyles src="Reflist/styles.css" />
มหาวิทยาลัยลัตเวีย

มหาวิทยาลัยลัตเวีย เป็นมหาวิทยาลัยของรัฐบาลที่มีชื่อเสียงเป็นลำดับต้นๆของสาธารณรัฐลัตเวีย และเป็นมหาวิทยาลัยที่มีชื่อเสียงอีกแห่งหนึ่งในแถบคาบสมุทธบอลติก ตั้งอยู่ที่เมืองริกาซึ้งเป็นเมืองหลวงของประเทศ มีนักศึกษาประมาณ 20000 คน โดยมีนักศึกษาปริญญาเอกถึง 853 คน (ปี 2011)
ประวัติ.
มหาวิทยาลัยลัตเวีย ก่อตั้งขึ้น เมื่อวันที่ 28 กันยายน 1919 ได้สร้างมาจากวิทยาลัย ริกา โปลีเทคนิค (ก่อตั้งขึ้นใน ปี 1862) อธิการคนแรกของมหาวิทยาลัยคือ พอล วอล (Paul Walden) ซึ้งเป็นนักเคมี ในปี 1923 มหาวิทยาลัยได้รับการเปลี่ยนชื่อจาก วิทยาลัย ริกา โปลีเทคนิค เป็น มหาวิทยาลัยลัตเวีย (Universitas Latviensis) ในปัจจุบัน
ใน ช่วงระหว่าง ปี 1919 และ 1940 ที่มหาวิทยาลัยลัตเวีย เป็นศูนย์กลางที่ยิ่งใหญ่ที่สุดของการศึกษาขั้นสูง ทางด้านวิทยาศาสตร์และวัฒนธรรมของลัตเวีย ในอดีตอาคารริกา โปลีเทคนิค ซึ้งตั้งอยู่บริเวณถนน 19 Raina ทำหน้าที่เป็น อาคารหลักของมหาวิทยาลัยจนถึงในปัจจุบันก็ยังใช้อาคารหลังนี้ในการเรียนการสอนอยู่ 
ในปีก่อนสงคราม มหาวิทยาลัยเป็นไปได้ที่จะได้รับการศึกษาทางวิชาการขั้นสูงที่ไม่เพียงแต่เป็นมหาวิทยาลัยทางด้านวิทยาศาสตร์และวัฒนธรรมของลัตเวีย แต่ยังสามารถจะก่อตั้งโรงเรียนสอนดนตรีของลัตเวียและสถาบันศิลปะ โดยได้รวมโรงเรียนการดนตรีและศิลปะ ริกาเข้าไปในมหาวิทยาลัย และได้เปิดหลักสูตรในสถานศึกษาดังกล่าว หลังจากนั้น ได่ก่อตั้งวิทยาลัยเกษตรลัตเวีย สถาบันการแพทย์ริกา วิทยาลัยเทคนิคริกา ผนวกรวมกันจนเป็นมหาวิทยาลัยลัตเวีย และกลายเป็นศูนย์กลางของการศึกษา เรียนรู้ อีกทั้งยังเป็นศูนย์กลสงของการวิจัยที่รู้จักกันดี 
หลักสูตรที่เปิดสอน.
ทางมหาวิทยาลัยได้เปิดสอนทั้งหมด 13 คณะ
คณะชีววิทยา คณะเคมี คณะฟิสิกส์และคณิตศาสตร์ คณะเศรษฐศาสตร์และการบัญชี คณะการศึกษาและศิลปศาสตร์ คณะภูมิศาสตร์และโลก คณะประวัติศาสตร์ คณะนิติศาสตร์ คณะแพทยศาสตร์ คณะสังคมศาสตร์ คณะมนุษยศาสตร์ คณะเทคโนโลยี และคณะคอมพิวเตอร์
วังราชทัต

วังราชทัต เป็นวังที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ ให้สำนักงานพระคลังข้างที่จัดสร้างขึ้น เพื่อพระราชทานเป็นที่พระทับของพระเจ้าบรมวงศ์เธอ พระองค์เจ้าเหมวดี พระราชธิดาในพระบาทสมเด็จพระจุลจอมเกล้าเจ้าอยู่หัว ซึ่งเมื่อพระองค์เสด็จนิวัตประเทศไทย หลังจากที่ประทับอยู่ชั่วระยะหนึ่งหลังจากการปฏิวัติสยาม พ.ศ. 2475 ปัจจุบันคือ บริเวณหลังโรงแรมอนันตรา แบงคอก สยาม ถนนราชดำริ
มืยทิชชี

มืยทิชชี (#เปลี่ยนทาง ,) เป็นเมืองและศูนย์กลางการปกครองของเขตมียทิชชินสกี (Mytishchinsky District) ในมอสโกโอบลาสต์ประเทศรัสเซีย ตั้งอยู่ทางตะวันออกเฉียงเหนือของกรุงมอสโก ริมฝั่งแม่น้ำเยาซา (Yauza River) เมืองมีประชากร 173,160 คน ในปี ค.ศ. 2010
มืยทิชชี มีชื่อเสียง โดยเป็นเมืองที่มีสะพานส่งน้ำ ที่สร้างขึ้นในศตวรรษที่ 18 ในรัชสมัยจักรพรรดินีเยกาเจรีนาที่ 2 แห่งรัสเซีย
แซม เพกคินพาห์

เดวิด แซมูเอล "แซม" เพกคินพาห์ (21 กุมภาพันธ์ ค.ศ. 1925 – 28 ธันวาคม ค.ศ. 1984) เป็นผู้กำกับภาพยนตร์ นักเขียนบท ชาวอเมริกัน มีชื่อเสียงจากการมีผลงานภาพยนตร์มหากาพย์แนวตะวันตกเรื่อง "The Wild Bunch" (1969) เขาเป็นที่รู้จักจากการเป็นผู้บุกเบิกและฉากแสดงความรุนแรง รวมถึงการนำแนวภาพยนตร์ตะวันตกมาปรับปรุงใหม่
ภาพยนตร์ของเขาโดยทั่วไปแล้วจะมีความขัดแย้งระหว่างคุณค่าและแบบอย่างที่ดี กับความรุนแรงของสังคมมนุษย์ เขามีฉายาว่า "Bloody Sam" ที่ได้มาจากภาพยนตร์อันรุนแรงของเขา ตัวละครของเขามักจะเป็นคนสันโดษหรือผู้พ่ายแพ้ในชีวิต ที่ต้องการความมีเกียรติ แต่ถูกบังคับให้ประนีประนอมให้รอดอยู่ในสังคมโลกแห่งการก่อการร้ายและความเหี้ยมโหด
ชีวิตส่วนตัวของเขา เกี่ยวข้องกับแอลกอฮอล์และยาเสพติด มีผลต่อการทำงานของเขา มีภาพยนตร์หลายเรื่องที่เขาได้ทะเลาะวิวาทกับทีมงานสร้างและโปรดิวเซอร์ ทำให้เขาเสียชื่อเสียงและอาชีพของเขาไปตลอดชีวิต บางภาพยนตร์ของเขา อาทิ "Straw Dogs" (1971), "Pat Garrett and Billy the Kid" (1973) และ "Bring Me the Head of Alfredo Garcia" (1974) ยังคงมีข้อพิพาท
สายเกอลานาจายา

รถไฟรางเบา สายเกอลานาจายา เป็นเส้นทางรถไฟฟ้าขนาดกลาง รถไฟฟ้ารางเบาแบบอัตโนมัติเต็มรูปแบบ และไร้คนขับแห่งแรกใน หุบเขากลัง ประเทศมาเลเซีย โดยเป็นส่วนหนึ่งของ ระบบขนส่งมวลชนในหุบเขากลัง ครอบคลุมบริเวณกัวลาลัมเปอร์ ประเทศมาเลเซีย ให้บริการ 37 สถานี ระยะทาง ซึ่งส่วนใหญ่มีโครงสร้างใต้ดินและทางยกระดับ เดิมชื่อ รถไฟรางเบา ปูตรา ดำเนินการเป็นส่วนหนึ่งของระบบ RapidKL โดย แรพิดเรล ซึ่งเป็นบริษัทในเครือของ Prasarana Malaysia สายนี้ตั้งชื่อตามสถานีปลายทางเดิม ซึ่งก็คือ สถานีเกอลานาจายา เส้นดังกล่าวมีหมายเลข 5 และมีสีทับทิมบนแผนที่ระบบขนส่งมวลชนอย่างเป็นทางการ
สายอัมปังและซรีเปอตาลิง

รถไฟรางเบา สายอัมปัง และ รถไฟรางเบา สายซรีเปอตาลิง เป็นระบบขนส่งรางเบาขนาดกลาง ในพื้นที่หุบเขากลัง ประเทศมาเลเซีย ทั้งสองสายรวมกันมีระยะทาง ใน 36 สถานี และเป็นทางรถไฟแห่งแรกในมาเลเซียที่ใช้รางสแตนดาร์ดเกจและรถไฟกึ่งอัตโนมัติ ดำเนินการโดย RapidKL ในระบบของรถไฟเร็วกัวลาลัมเปอร์ ส่วนของ Prasarana Malaysia
สายอัมปังและซรีเปอตาลิงเป็นส่วนหนึ่งของ ระบบขนส่งมวลชนในหุบเขากลัง หมายเลข 3 และ 4 และเป็นสีส้มและสีมะรูนบนแผนที่รถไฟอย่างเป็นทางการตามลำดับ
<mapframe text="เส้นทางสายอัมปังและซรีเปอตาลิง" frame-align=left width=400 height=400 zoom=11 latitude=3.0934 longitude=101.675>
 "type": "ExternalData",
 "service": "geoline",
 "ids": "Q113297999",
 "properties": {
 "stroke": "#fe8e10",
 "stroke-width": 6
 },
 "type": "ExternalData",
 "service": "geoline",
 "ids": "Q113297920",
 "properties": {
 "stroke": "#721422",
 "stroke-width": 6
},
</mapframe>
หลอดนีออน

หลอดนีออน  เป็นหลอดไฟระบบปล่อยประจุขนาดเล็ก ประกอบด้วยหลอดแก้วบรรจุก๊าซนีออนความดันต่ำไว้ภายใน และมีขั้วไฟฟ้าสองขั้วอยู่ชิดกันในหลอด
เมื่อจ่ายไฟฟ้าแรงดันสูงที่ขั้ว แรงดันจะกระตุ้นให้ก๊าซนีออนแตกตัวเป็นไอออนสถานะพลาสมา นำกระแสข้ามจากขั้วหนึ่งไปยังอีกขั้วหนึ่ง และเปล่งแสงสีส้มแดงออกมา
หลอดนีออนขนาดเล็กส่วนใหญ่จะใช้แสดงผลในวงจรไฟฟ้า โดยเฉพาะระบบที่ใช้ไฟบ้าน เช่น การแสดงสถานะของสวิตช์ เนื่องจากหลอดนีออนขนาดเล็กจะเริ่มติดสว่างที่แรงดัน 90-120 โวลต์ และใช้กระแสน้อย (ที่ประมาณ 400 ไมโครแอมแปร์)
หลอดฟลูออเรสเซนต์

หลอดฟลูออเรสเซนต์, หลอดเรืองแสง, หลอดวาวแสง  ซึ่งไม่ใช่ หลอดนีออน เป็นหลอดไฟฟ้าระบบปล่อยประจุ ที่บรรจุไอปรอทความดันต่ำไว้
เมื่อกระแสไฟฟ้าไหลผ่านหลอด จะกระตุ้นให้อนุภาคปรอทปล่อยรังสีเหนือม่วงออกมา เมื่อรังสีนี้กระทบกับสารเรืองแสงที่ฉาบไว้ด้านในตัวหลอด สารเรืองแสงจะเปล่งแสงสว่างที่มองเห็นได้ออกมา และเนื่องจากไม่ได้เปล่งแสงโดยอาศัยความร้อน จึงมีประสิทธิภาพในการใช้พลังงานมากกว่าหลอดไฟไส้ ซึ่งหลอดฟลูออเรสเซนต์สามารถแบ่งออกได้เป็น 3 ชนิดดังนี้
ชนิดไส้อุ่น (Preheat Lamp).
หลอดฟลูออเรสเซนต์ชนิดไส้อุ่น เป็นชนิดที่พบใช้มากในปัจจุบัน ซึ่งจะติดช้า เพราะจะต้องอุ่นไส้หลอดให้ร้อนก่อน ประกอบด้วยตัวหลอด สตาร์ทเตอร์ และบัลลาสท์ โดยมีบัลลาสท์ทำหน้าที่สร้างแรงดันไฟฟ้าให้สูง และสตาร์ทเตอร์ทำหน้าที่ตัดต่อวงจรสำหรับอุ่นไส้หลอด
ชนิดติดทันที (Instant Lamp).
หลอดฟลูออเรสเซนต์ชนิดติดทันที เป็นชนิดที่ติดเร็วกว่าชนิดแรก แต่ไม่ค่อยนิยมนัก ประกอบด้วยตัวหลอด และบัลลาสท์ ซึ่งจะไม่ใช้สตาร์ทเตอร์
ชนิดติดเร็ว (Rapid Lamp).
หลอดฟลูออเรสเซนต์ชนิดติดเร็ว หรือเรียก หลอดตะเกียบ เป็นชนิดที่กำลังได้รับความนิยมไม่แพ้ชนิดแรก ซึ่งจะรวมเอาคุณสมบัติของหลอดทั้งสองชนิดแรกมาผสานกัน โดยไม่ต้องใช้สตาร์ทเตอร์ แต่บัลลาสท์จะมีขดลวดพิเศษอีกชุดเพิ่มเข้ามาที่ช่วยให้ไส้หลอดอุ่นตลอดเวลา
ปลาปิรันยาดำ

ปลาปิรันยาดำ หรือ ปลาปิรันยาขาว หรือ ปลาปิรันยาตาแดง (ชื่อวิทยาศาสตร์: "Serrasalmus rhombeus") ปลาน้ำจืดกินเนื้อชนิดหนึ่ง จำพวกปลาปิรันยา อยู่ในวงศ์ปลาปิรันยา (Serrasalmidae)
ปลาปิรันยาดำ มีลำตัวที่มีลักษณะยาวเรียวกว่าปลาปิรันย่าชนิดอื่น ลำตัวเป็นสีเทาเข้มจนออกสีเขียวมะกอกส่วนลำตัวด้านบนจะสีข้างจะมีจุดสีคล้ำ ๆ จำนวนมาก ได้ชื่อว่าเป็นปลาปิรันยาที่มีขนาดใหญ่ที่สุด โดยโตเต็มที่ยาวได้ถึง 45-55 เซนติเมตร และเป็นไปได้ว่าอาจยาวได้มากกว่านี้ แต่เป็นปลาปิรันยาเมื่อเทียบกับปลาปิรันยาชนิดอื่น เช่น ปลาปิรันยาแดง แล้ว ปลาปิรันยาดำจัดว่ามีความดุร้ายน้อยกว่ามาก โดยเป็นปลาที่อาศัยอยู่ตามลำพังตัวเดียว และมีนิสัยขี้อาย แต่ทว่าเป็นปลาที่มีแรงกัดของกรามเมื่อเทียบกันแล้วแรงที่สุดในโลก โดยมีการวิจัยด้วยทีมนักวิทยาศาสตร์ด้วยการวัดแรงกัดกับเครื่องมือพิเศษ ผลปรากฏว่าพลังกัดของปลาปิรันยาดำทำได้ถึง 320 นิวตัน สูงกว่าขนาดร่างกายถึง 30 เท่า เมื่อเทียบขนาดร่างกายกันแบบปอนด์ต่อปอนด์แล้วมีพลังมากกว่าจระเข้อเมริกันถึง 3 เท่า
สาเหตุที่แรงกัดของปลาปิรันยาดำมีมากขนาดนี้ อยู่ที่กล้ามเนื้อกรามอันแข็งแรงและมีขนาดใหญ่ โดยมีพื้นที่ของกล้ามเนื้อส่วนนี้มีมากกว่าร้อยละ 2 ของมวลร่างกายทั้งตัว ทั้งนี้ 1 นิวตันเท่ากับแรงที่ใช้เคลื่อนสิ่งของขนาด 1 กิโลกรัมไปได้ 1 เมตร ใน 1 วินาที ซึ่งแรงกัดของปลาปิรันยาดำนี้เทียบได้กับปลาปิรันยายักษ์ที่มีความยาว 70 เซนติเมตร น้ำหนัก 10 กิโลกรัม ซึ่งสูญพันธุ์ไปแล้วกว่า 5 ล้านปี
ปลาปิรันยาดำ กระจายพันธุ์ในลุ่มแม่น้ำขนาดใหญ่หลายสายในทวีปอเมริกาใต้ เช่น อะแมซอน, ปารานา, ยาตา และโอรีโนโก เป็นต้น
เป็นปลาปิรันยาอีกชนิดหนึ่งที่มีความอันตราย และนิยมเลี้ยงเป็นปลาสวยงาม
ซามูไรวอริเออร์ 2

ซามูไรวอริเออร์ 2  เป็นวิดีโอเกมส์แนวแอ็กชันที่สร้างและพัฒนาโดย Koei เป็นภาคต่อจากซามูไรวอริเออร์ ในปี 2004 มีตัวละครส่วนใหญ่มาจากซามูไรและนินจาที่มีชื่อเสียงของญี่ปุ่น ซึ่ง Samurai Warriors เป็นเกมส์ที่มีต้นแบบมาจาก Dynasty Warriors ที่พัฒนาโดย Koei เช่นกัน
Megapiranha

Megapiranha เป็นสกุลของปลาน้ำจืด จำพวกปลาคาราซินที่สูญพันธุ์ไปแล้ว
นับได้ว่าเป็นปลาปิรันยายักษ์ สูญพันธุ์ไปแล้วในยุคไมโอซีนยุคสุดท้าย (ระหว่าง 8-10 ล้านปีมาแล้ว) ที่อาร์เจนตินา โดยค้นพบเมื่อปี ค.ศ. 2009 
โดยพบตัวอย่างต้นแบบแรกเป็นขากรรไกรล่างหรือพรีแม็กซิลลาและแถวฟันคดเคี้ยว แต่ส่วนที่เหลือของร่างกายไม่ปรากฏ แต่สันนิษฐานว่ามีขนาดประมาณ 70 เซนติเมตร น้ำหนัก 10 กิโลกรัม มีแรงกัดอยู่ที่ระหว่าง 1,240-4,749 นิวตัน
Pygocentrus palometa

Pygocentrus palometa (/พี-โก-เซน-ตรัส-พา-โล-เม-ตา/) ปลาน้ำจืดชนิดหนึ่ง จำพวกปลาปิรันยา มีถิ่นกำเนิดดั้งเดิมอยู่ในทวีปอเมริกาใต้
ในวันที่ 25 ธันวาคม ค.ศ. 2013 ที่แม่น้ำปารานา ในประเทศอาร์เจนตินา ฝูงปลาปิรันยาชนิดนี้ได้โจมตีผู้คนที่ลงเล่นน้ำเพื่อคลายร้อน มีจำนวนผู้ได้รับบาดเจ็บกว่า 60 คน ในจำนวนนี้เป็นเด็กกว่า 20 คน ซึ่งเด็กผู้หญิงรายหนึ่งอายุ 7 ขวบ ถึงกับนิ้วขาดไปหลายนิ้ว และเด็กผู้ชายอีกหลายได้รับบาดแผลฉกรรจ์
ทั้งนี้เจ้าหน้าที่ท้องถิ่น ได้รายงานว่าเมื่อปี ค.ศ. 2008 ก็เกิดเหตุคล้ายคลึงกันแบบนี้มาก่อน ครั้งนั้นมีผู้ได้รับบาดเจ็บ 40 คน
เจิน

เจิน  เป็นนามสกุลคนจีน ที่เกิดขึ้นเป็นที่ 205 ในนามสกุล 100 ตระกูล ตัวอักษรจีน "เจิน" ถูกเขียนขึ้นในลักษณะเดียวกันสำหรับอักษรจีนตัวเต็ม และอักษรจีนตัวย่อ
รถไฟฟ้าสิงคโปร์ สายดาวน์ทาวน์

รถไฟฟ้าสิงคโปร์ สายดาวน์ทาวน์ (DTL) เป็นเส้นทางรถไฟฟ้าแห่งที่ 5 ในนครรัฐสิงคโปร์ ระบบการรถไฟฟ้าขนส่งมวลชน (สิงคโปร์) เปิดให้บริการระยะแรกเมื่อวันที่ 22 ธันวาคม ค.ศ. 2013 ปัจจุบันกำลังก่อสร้างในระยะที่ 2 และ 3 สีประจำเส้นทางบนแผนที่คือสีน้ำเงิน
สถานี.
รหัสสถานีสำหรับสายเป็นสีน้ำเงิน ซึ่งสอดคล้องกับสีของสายบนแผนที่ระบบ สถานีส่วนใหญ่มีชานชาลาเกาะกลาง ยกเว้นสถานี Downtown, Telok Ayer, ไชนาทาวน์ และ MacPherson ที่มีชานชาลาด้านข้าง และสถานี Stevens และ Promenade มีชานชาลาด้านข้างซ้อนกัน
สัญลักษณ์
List
ไดนาสตีวอริเออร์ 8

ไดนาสตีวอริเออร์ 8  เป็นวีดิโอเกมแฮคและฟัน โดยมีฉากที่ประเทศจีน เป็นภาคที่ 8 ของซีรีส์ไดนาสตีวอริเออร์ พัฒนาโดยโอเมกาฟอร์ซ และจัดจำหน่ายโดยโคอิ โดยจำหน่ายในรูปแบบของเพลย์สเตชัน 3, เพลย์สเตชัน 4, เพลย์สเตชันวิต้า, เอกซ์บอกซ์ 360 และไมโครซอฟท์ วินโดวส์ โดยสร้างขึ้นจากประวัติศาสตร์จีนยุคสามก๊ก วางจำหน่ายในปี 2013 และ 2014
กีฬายิงปืนในซีเกมส์ 2013

กีฬายิงปืนในซีเกมส์ 2013 จัดแข่งขันขึ้นที่ สนามยิงปืนดากองเหนือ ในย่างกุ้ง ประเทศพม่า ระหว่างวันที่ 11–17 ธันวาคม 2556
สรุปตารางเหรียญการแข่งขัน.
      เจ้าภาพ